ગિરનારની તળેટીમાં અાવેલા ગિરનાર સાધના આશ્રમમાં પુનિતાચાર્યજી નામના મહાન ઉપાસક હતા. તેમણે ગુરુ દત્તાત્રેયનો સાક્ષાત્કાર કર્યો અને ધન્યતા અનુભવી. દત્ત જયંતીના દિવસે ગિરનારના પાંચમા શિખર ગુરુ દત્તાત્રેય ઉપર ખૂબ મોટો યજ્ઞ થાય છે. જેનો હજારો લોકો લાભ લે છે. જે વ્યક્તિ ગુરુ વગરની હોય તેને ‘નગુરો’ કહે છે. પણ જે વ્યક્તિ ગુરુ દત્તાત્રેયની ઉપાસક હોય તેને ગુરુ કરવાની કોઇ જરૂર નથી. કારણ કે ગુરુ દત્તાત્રેયને વિશ્વ ગુરુ કહેવાય છે. જે સાધક કે ભક્ત તેમનો ઉપાસક છે તેમના ગુરુ દત્તાત્રેય છે.